Miltiq oʻqi
Patron (frans. patron) —1) metall kesish stanoklarida zagotovka yoki ke-suvchi asboblar mahkamlanadigan moslama. Mexanik, elektromagnit, pnevmatik P.lar bor; 2) tokarlik stanoklarida ichi hovol buyumlar tayyorlashda list zagotovkalar eziladigan model; 3) trubalarga tashqi rezbalar va shu trubalarning muftalariga ichki konus rezbalar kesadigan asboblar. Neft sanoatida (burgʻilash asboblari, nasos-kompressor va boshqalarda) qoʻllanadi; 4) elektr lampalarni burab mahkamlash uchun ishlatiladigan moslama; 5) kiyim bichiladigan namuna va an-daza; 6) harbiy ishda — gilza (snaryad) oʻqi bilan birlashgan, poroxli (jangovar) zaryad va kapsyula yoki kapsyula vtulkasi. Oʻq (snaryad) ni nishonga urish uchun xizmat qiladi. P.ning pistolet, miltiq va boshqa qurollarga moʻljallangan turlari bor. Harbiy qurollarda P. jangovar va yordamchi (oʻqsiz, oʻquvmashq) turlarga boʻlinadi.